text: Sigtenbjerggaard på vej ud: De unge står i kø
  11 august 2016 kl. 12.27
  Vejles borgmester mener ikke, han skal være i politik til han er over 70 år, når der står yngre kræfter i kø. I bunden af artiklen kan du læse, hvor gamle alle borgmestrene i Syd- og Sønderjylland er. 
  Da Arne Sigtenbjerggard onsdag meddelte, at han ikke længere vil være at finde i byrådssalen i Vejle efter næste kommunalvalg, var det blandt andet på grund af alderen.
  - Der dåbsattesten, der er årsagen. Jeg bliver 65 til oktober, og der er masser af unge mennesker står i kø for at få lov, siger borgmesteren til TV SYD.
  Han stopper efter 24 år i politik, hvoraf de 12 har været som borgmester - først i Jelling og senere i Vejle. Men han er ikke bange for at komme til at kede sig, når det politiske liv er slut.
  - Mange har sagt: Pas nu på - du har haft et 24-7 job, og hvad skal der nu ske? Men det er jeg ikke bange for. Jeg avler heste, og kan jeg komme på nakken af hesten igen, så gør jeg. Jeg har jagtinteresser og min søn har en gård, så der er altid pedelarbejde at udføre. Der bliver mase at tage sig til, siger han til TV SYD.
  På Venstres opstillingsmøde den 10. oktober, skal det besluttes, hvem der skal være partiets nye spidskandidat.
  Se herunder, hvor gamle borgmestrene i Syd- og Sønderjylland er:
  Johnny Søtrup (V)Esbjerg67 år
      
      
            Egon Fræhr (V)Vejen65 år
            Arne Sigtenbjerggaard (V)Vejle64 år
            Ib Kristensen (V)Billund64 år
            Kirsten Terkilsen (V)Hedensted61 år 
            Erik Buhl Nielsen (V)Varde59 år
            Hans Peter Geil (V)Haderslev59 år
            Erik Lauritzen (A)Sønderborg56 år
            Henrik Frandsen (V)Tønder55 år
            Erik Nørreby (V)Fanø55 år
            Thomas Andresen (V)Aabenraa52 år
            Peter Sørensen (A)Horsens49 år
            Jørn Pedersen (V)Kolding48 år
            Jacob Bjerregaard (A)Fredericia39 år
            Gennemsnit56,6 år
  
  